Přemysl Coufal

Ing. Přemysl Coufal, CSc., (* 9. január 1932, Hrubčice – † 23. /24. február 1981, Bratislava) bol tajne vysvätený kňaz a údajne tajný benediktínsky opát pôsobiaci v rámci skrytej cirkvi. Štátnou bezpečnosťou bol zavraždený alebo dohnaný k samovražde. 

 Život 
Jeho rodičmi boli Zdeňka a Leopold Coufal. Detstvo prežil v Hrubčicích u Prostějova. Študoval lesnícku fakultu v Brne a externe filozofickú fakultu, tajne študoval teológiu. V roku 1955 sa presťahoval do Bratislavy, kde pracoval ako projektant, a pri zamestnaní vyštudoval stavebnú fakultu.

Jeho aktivita v skrytej cirkvi bola v roku 1960 odhalená. Zaviazal sa k spolupráci s ekonomickou správou ŠtB, ktoré prinášal informácie o nekalých ekonomických machináciach svojho podniku. Nadriadenými dôstojníkmi bol hodnotený kladne.Šárka Horáková Maixnerová: Kdo chtěl zabít tajného kněze z cyklu ČT Přísně tajné vraždy, 6. prosince 2010

Pretože ovládal angličtinu, nemčinu, francúzštinu, ruštinu, španielčinu, maďarčinu, latinčinu, starogréčtinu a hebrejčinu, účastnil sa zahraničných konferencií. Tu nadväzoval kontakty najmä s katolíckym exilom a sprostredkovával komunikáciu medzi skrytou cirkvou a Vatikánom.

V roku 1967 ho tajný biskup Peter Dubovský v Prahe v Břevnovskom kláštore skryto vysvätil na kňaza.Luděk Navara: Smrt ve jménu víry? z cyklu ČT V zajetí železné opony, 12. listopad 2007

V roku 1971 jeho spolupráca s ekonomickým oddelením ŠtB skončila. V decembri 1980 ho dôstojníci ŠtB znova kontaktovali, obvinili ho z protištátnej činnosti, bol vydieraný, odmietol podpísať spoluprácu. Dňa 25. februára 1981 bol vo svojom bratislavskom byte nájdený mŕtvy.Kněz Coufal nalezen mrtev in Studie, 78/1981 (Číslo: 2008/3 (Panoráma))

 Referencie 

 Zdroj 

Kategória:Obete komunistického režimu v Česko-Slovensku
Kategória:Českí rímskokatolícki kňazi
Kategória:Opáti